Document ID: 31991D0261

31991D0261
L 126/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 2 май 1991 година
за признаване на Австралия за свободна от наличието на Erwinia amylovora (Burr.) Winsl. et al.
(91/261/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската икономическа общност,
като взе предвид Директива 77/93/ЕИО на Съвета от 21 декември 1976 г. относно мерките за защита срещу въвеждането в държавите-членки на организми, вредни за растенията или за растителните продукти (1), последно изменена с Директива 91/27/ЕИО на Комисията (2), и по-специално приложение III, част Б, точка 10 от нея,
като има предвид, че в съответствие с разпоредбите на Директива 77/93/ЕИО растенията от определени сортове, различни от плодовете и семената, които произхождат от страни или региони, различни от тези, признати за свободни от наличието на Erwinia amylovora (Burr.) Winsl.et al., не могат да се внасят в някои държави-членки от 16 април до 31 октомври, ако произхождат от северното полукълбо, и от 1 ноември до 15 април, ако произхождат от южното полукълбо;
като има предвид, че съгласно предоставените от Австралия официални данни се оказва, че горепосоченият вреден организъм не съществува в тази страна и че Австралия дълго време е прилагала строга забрана за вноса на растения и на растителни продукти, които биха могли да внесат този вредител;
като има предвид, че, поради това може да се потвърди, че не съществува риск от разпространение на въпросния вредител;
като има предвид, че настоящото решение не засяга каквито и да било последващи констатации, които могат да покажат, че горепосоченият вреден организъм присъства в тази страна;
като има предвид, че Комисията ще следи Австралия ежегодно да предоставя цялата техническа информация, необходима за оценяване на горепосоченото положение;
като има предвид, че мярката, предвидена с настоящото решение, е в съответствие със становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
С настоящото се заявява, че Австралия се признава за свободна от наличието на Erwinia amylovora (Burr.) Winsl.et al.
Член 2
Адресати на настоящото решение са държавите-членки.
Съставено в Брюксел на 2 май 1991 година.

Labels: 18
6